Маршалла хаттаран кеп цара ма-дуьйццу вайна юкъа еана хиллехь а, иза леларан некъаш церан а, вайн а тайп-тайпана ду. Iаьрбаша салам дас кIанте, вашас веше, бераша дега-нене, цIийнадас шен хIусамнене а ло, ур-аттал ара а ваьлла зоканара шийла хи долму юкъана, юха чу веъча а. Мел боккха «тIом» латтабо вайн баккхийчара шайн гергарчу кегийру нахаца, салам хIунда ца ло шайга, бохуш. Далалой ткъа иза кегийчаьрга? ХIан-хIа, шайна иза хIунда ду а ца хуъушехьа, даго, сино, кхетамо тIе ца дуьту, баккхийчаьрга салам далар.